pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-EXIM BANK โชว์สถานะทางการเงินแข็งแกร่ง คงอันดับเครดิตภายในประเทศระดับ AAA(tha) เป็นปีที่ 17 ติดต่อกัน
วันพฤหัสบดีที่ 1 ธันวาคม 2565
EXIM BANK โชว์สถานะทางการเงินแข็งแกร่ง คงอันดับเครดิตภายในประเทศระดับ AAA(tha) เป็นปีที่ 17 ติดต่อกัน
บริษัท ฟิทช์ เรทติ้งส์ (ประเทศไทย) จํากัด ประกาศคงอันดับเครดิตภายในประเทศระยะยาวของธนาคารเพื่อการส่งออกและนําเข้าแห่งประเทศไทย (EXIM BANK) ที่ 'AAA(tha)' เป็นปีที่ 17 ติดต่อกัน โดยมีแนวโน้มอันดับเครดิตมีเสถียรภาพ
ท่ามกลางความผันผวนของตลาดการเงินและเศรษฐกิจโลกในปัจจุบัน บริษัท ฟิทช์ เรทติ้งส์ (ประเทศไทย) จํากัด ประกาศคงอันดับเครดิตภายในประเทศระยะยาวของธนาคารเพื่อการส่งออกและนําเข้าแห่งประเทศไทย (EXIM BANK) ที่ 'AAA(tha)' เป็นปีที่ 17 ติดต่อกัน โดยมีแนวโน้มอันดับเครดิตมีเสถียรภาพ เมื่อเดือนตุลาคมที่ผ่านมา สะท้อนถึงความเชื่อมั่นในบทบาทของธนาคารที่มีหน้าที่ในการขับเคลื่อนการพัฒนาประเทศ ภายหลังสถานการณ์โควิด-19 คลี่คลาย ในมิติการค้าและการลงทุน เชื่อมโยงกับการเติบโตทางสังคมและสิ่งแวดล้อม โดยพัฒนาองค์กรอย่างโดดเด่นและต่อเนื่อง ควบคู่กับการส่งเสริมให้ผู้ประกอบการ โดยเฉพาะรายย่อยที่ยังเข้าไม่ถึงบริการจากธนาคารพาณิชย์ ให้สามารถปรับตัวและแข่งขันได้ในโลกการค้ายุคใหม่ สู่เป้าหมายการสร้างนักรบเศรษฐกิจไทยในตลาดโลกและการพัฒนาอย่างยั่งยืน เนื่องจากภาคการส่งออกคิดเป็น 58% ของ GDP ประเทศไทย โดย EXIM BANK มุ่งเน้นการ “เติมทุน เติมความรู้ และเติมโอกาส” ให้แก่ผู้ประกอบการ ตั้งแต่ระดับวิสาหกิจชุมชนไปจนถึงผู้ประกอบการทั่วไปตลอดทั้ง Supply Chain การส่งออก โดยสอดคล้องกับนโยบายของรัฐบาล อีกทั้ง EXIM BANK ยังเป็นธนาคารของรัฐเพียงแห่งเดียวในประเทศไทยที่ให้บริการประกันการส่งออกและประกันความเสี่ยงการลงทุน เพื่อส่งเสริมให้ผู้ส่งออกและนักลงทุนไทยเริ่มต้นหรือขยายการค้าการลงทุนไปยังเวทีโลกอย่างมั่นใจและเพิ่มมากขึ้นอย่างต่อเนื่องในโลกที่เต็มไปด้วยโอกาสและความท้าทายใหม่ ๆ ยุค Next Normal
ผลการดําเนินงานของ EXIM BANK ปรับตัวดีขึ้นอย่างมีนัยสําคัญ พลิกจากผลขาดทุนสุทธิเกือบ 1,340 ล้านบาทในปี 2563 เป็นกําไรสุทธิ 1,531 ล้านบาทในปี 2564 สูงสุดตั้งแต่เปิดดําเนินงานในปี 2537 ทั้งนี้ ในช่วง 2-3 ปีข้างหน้า คาดการณ์แนวโน้มรายได้จะยังคงเติบโตในระดับที่เหมาะสมตามเป้าหมายจากการปรับกลยุทธ์ทางธุรกิจและปรับบทบาทใหม่ “กล้า พัฒนาเพื่อคนไทย” ควบคู่ไปกับการบริหารจัดการความเสี่ยงของคุณภาพสินทรัพย์อย่างเหมาะสม
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายส่งเสริมภาพลักษณ์และสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4110-4
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยประชาชน ขอให้ดูแลสุขภาพและระวังอันตรายจากสภาพอากาศแปรปรวน และฝนตกสะสม 1 – 4 ธ.ค. 2565
วันพฤหัสบดีที่ 1 ธันวาคม 2565
โฆษกรัฐบาลเผย นายกฯ ห่วงใยประชาชน ขอให้ดูแลสุขภาพและระวังอันตรายจากสภาพอากาศแปรปรวน และฝนตกสะสม 1 – 4 ธ.ค. 2565
โฆษกรัฐบาลเผย นายกฯ ห่วงใยประชาชน ขอให้ดูแลสุขภาพและระวังอันตรายจากสภาพอากาศแปรปรวน และฝนตกสะสม 1 – 4 ธ.ค. 2565
วันที่ 1 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ในช่วงระหว่างวันที่ 1 – 4 ธันวาคม 2565 ประเทศไทยจะมีอากาศแปรปรวนบริเวณตอนบน และมีฝนตกหนักถึงหนักมากบริเวณภาคใต้ จึงขอให้ประชาชนดูแลรักษาสุขภาพและเฝ้าระวังอันตรายจากสภาพอากาศดังกล่าว
ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยพี่น้องประชาชน โดยได้กําชับทุกหน่วยงานเตรียมความพร้อมป้องกันและบรรเทาความเดือดร้อนแก่ประชาชนในช่วงที่อาจมีฝนตกหนัก
โฆษกประจําสํานักนายกรัฐมนตรี กล่าวเพิ่มเติมว่า จากรายงานของกรมอุตุนิยมวิทยา แจ้งเตือนในช่วงวันที่ 1-4 ธ.ค. 2565 มวลอากาศเย็นกําลังปานกลางจากประเทศจีนได้แผ่ลงมาปกคลุมถึงประเทศลาวแล้ว และจะแผ่ปกคลุมภาคตะวันออกเฉียงเหนือและภาคอื่นๆ ในลําดับต่อไป ส่งผลให้ประเทศไทยตอนบนมีฝนฟ้าคะนองบางพื้นที่ในระยะแรก หลังจากนั้นอุณหภูมิจะลดลง 3-5 องศาเซลเซียส ในภาคตะวันออกเฉียงเหนือ ส่วนภาคเหนือ ภาคกลาง และภาคตะวันออก อุณหภูมิจะลดลง 1-3 องศาเซลเซียสกับมีลมแรง ขอให้ประชาชนบริเวณประเทศไทยตอนบนดูแลรักษาสุขภาพเนื่องจากสภาพอากาศที่เปลี่ยนแปลง
นอกจากนี้ ในช่วงวันที่ 2–4 ธ.ค. 2565 บริเวณภาคใต้มีฝนเพิ่มขึ้น และมีฝนตกหนักถึงหนักมากบางแห่ง ขอให้ประชาชนบริเวณภาคใต้ระวังอันตรายจากฝนตกหนักถึงหนักมาก และฝนตกสะสม ซึ่งอาจทําให้เกิดน้ําท่วมฉับพลัน และน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่าน และพื้นที่ลุ่มไว้ด้วย
“นายกฯ ห่วงใยประชาชนที่อาจได้รับผลกระทบจากสภาพอากาศที่เปลี่ยนแปลง และฝนตกหนักซึ่งอาจทําให้เกิดอันตรายจากน้ําท่วมฉับพลัน และน้ําป่าไหลหลาก โดยได้สั่งการทุกหน่วยงานบูรณาการเตรียมพร้อมป้องกันและแก้ไขปัญหา พร้อมขอให้ประชาชนดูแลรักษาสุขภาพจากสภาพอากาศที่เปลี่ยนแปลง และตรวจสอบข้อมูลคุณภาพอากาศก่อนออกจากบ้าน สวมหน้ากากอนามัยขณะออกนอกบ้านเพื่อป้องกันฝุ่น PM 2.5 โดยเฉพาะในกลุ่มผู้สูงอายุและผู้มีโรคประจําตัวเรื้อรัง รวมถึงขอความร่วมมือประชาชนงดการเผาในที่โล่ง เพื่อป้องกันและลดการเกิดฝุ่น PM 2.5 ด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-อบรม "การใช้ ICT เพื่อการพัฒนาผู้ประกอบการสตรี”
วันพฤหัสบดีที่ 1 ธันวาคม 2565
อบรม "การใช้ ICT เพื่อการพัฒนาผู้ประกอบการสตรี”
อบรม "การใช้ ICT เพื่อการพัฒนาผู้ประกอบการสตรี”
1ธันวาคม2565 -นางสาวกัลยาชินาธิวรรักษาการที่ปรึกษาด้านต่างประเทศสํานักงานปลัดกระทรวงดิจิทัลเพื่อเศรษฐกิจและสังคมเข้าร่วมพิธีเปิดการฝึกอบรมหลักสูตร“การใช้ICTเพื่อการพัฒนาผู้ประกอบการสตรี”ซึ่งจัดโดยศูนย์วิจัยCCDKMมหาวิทยาลัยสุโขทัยธรรมาธิราช(มสธ.)ร่วมกับศูนย์ฝึกอบรมAsian and Pacific Training Centre for Information and Communication Technology for DevelopmentหรือAPCICTภายใต้คณะกรรมาธิการเศรษฐกิจและสังคมแห่งสหประชาชาติสําหรับเอเชียและแปซิฟิก(เอสแคป)โดยคัดเลือกผู้ประกอบการสตรีที่มีคุณสมบัติเหมาะสมเข้าร่วมการฝึกอบรมจํานวน๕๘คนเข้าร่วมการฝึกอบรมครั้งนี้เป็นความร่วมมือของภาครัฐภาคการศึกษาและภาคเอกชนระหว่างเมืองพัทยากระทรวงการพัฒนาสังคมและความมั่นคงของมนุษย์มูลนิธิพระมหาไถ่เมืองพัทยาและบริษัทMicrosoftประเทศไทยเพื่อ“การพัฒนาพัทยาบุคลากรสู่สากล”โดยหลักสูตรดังกล่าวเป็นส่วนหนึ่งของโครงการWorkshop on ICT for Women Entrepreneurs (Women Entrepreneurs Track)ภายใต้ศูนย์ฝึกอบรมAPCICTซึ่งเป็นโครงการที่จัดขึ้นเพื่อผู้ฝึกสอนที่มีศักยภาพประกอบด้วยข้าราชการจากหน่วยงานราชการท้องถิ่นอาสาสมัครและผู้ประกอบการ(สตรี)เพื่อส่งเสริมคุณภาพชีวิตด้านต่างๆและเป็นโอกาสในการเสริมสร้างศักยภาพของผู้หญิงต่อเศรษฐกิจโดยการใช้ประโยชน์จากไอซีทีและเทคโนโลยีดิจิทัลณห้องประชุมเมืองพัทยาจังหวัดชลบุรี
_________________
รัฐบาลไทย-ข่าวทำเนียบรัฐบาล-ปลัดฯ ณัฐพล ร่วมงาน “Motor Expo 2022” ครั้งที่ 39 ภายใต้แนวคิด“ ได้เวลา…สัมผัสอนาคต
วันพฤหัสบดีที่ 1 ธันวาคม 2565
ปลัดฯ ณัฐพล ร่วมงาน “Motor Expo 2022” ครั้งที่ 39 ภายใต้แนวคิด“ ได้เวลา...สัมผัสอนาคต
ปลัดฯ ณัฐพล ร่วมงาน “Motor Expo 2022” ครั้งที่ 39 ภายใต้แนวคิด“ ได้เวลา...สัมผัสอนาคต
เมื่อวันที่ 30 พฤศจิกายน 2565 ดร.ณัฐพล รังสิตพล ปลัดกระทรวงอุตสาหกรรม ร่วมงาน “มหกรรมยานยนต์ ครั้งที่ 39” หรือ THE 39th THAILAND INTERNATIONAL MOTOR EXPO 2022 ภายใต้แนวคิด “ได้เวลา...สัมผัสอนาคต - IT’S TIME...COME TOUCH THE FUTURE” เพื่อแสดงให้เห็นถึงความล้ําหน้าของยานยนต์ และเทคโนโลยี โดยมีค่ายรถยนต์เข้าร่วมงาน ทั้งหมด 35 แบรนด์ จาก 10 ประเทศ และค่ายรถจักรยานยนต์ 17 แบรนด์ จาก 8 ประเทศ ซึ่งทุกค่ายมาพร้อมการเปิดตัวรถรุ่นใหม่ มีลานทดลองนั่งรถยนต์ไฟฟ้า ลานทดลองขับรถรุ่นที่ผู้ชมสนใจ พร้อมมอบโปรโมชันพิเศษสําหรับผู้ซื้อภายในงาน นอกจากนี้ ยังมีพื้นที่ Join Boat Platform จัดแสดงเรือแม่น้ํา สปีดโบท สกูเตอร์ กว่า 20 แบรนด์ เพื่อเป็นการส่งเสริมอุตสาหกรรมเรือ และการท่องเที่ยวทางน้ํา โดยงานจัดขึ้นระหว่างวันที่ 1 – 12 ธันวาคม 2565 ณ อิมแพ็ค ชาเลนเจอร์ 1-3 เมืองทองธานี
โดยมี นายพิสิฐ รังสฤษฎ์วุฒิกุล ผู้อํานวยการสถาบันยานยนต์ เข้าร่วมด้วย พร้อมกันนี้ ได้รับเกียรติจากนายปาร์คเกอร์ สือ รองประธานด้านธุรกิจต่างประเทศ บริษัท เกรท วอลล์ มอเตอร์ สํานักงานใหญ่ ประเทศจีน คณะผู้บริหาร และคณะผู้จัดงาน ร่วมให้การต้อนรับ และร่วมพูดคุยแลกเปลี่ยน เพื่อแสดงความเชื่อมั่นศักยภาพประเทศไทย ในการเป็นศูนย์กลางการผลิตรถ EV ของภูมิภาค พร้อมทั้งนําเยี่ยมชมค่ายรถยนต์ต่าง ๆ ภายในงาน
รัฐบาลไทย-ข่าวทำเนียบรัฐบาล-ศักดิ์สยามฯ ห่วงใยผู้โดยสารแอร์พอร์ต เรล ลิงค์ มอบกรมราง ลงพื้นที่ ติดตาม และกำกับ การดำเนินงานของเอกชนผู้ให้บริการ
วันพฤหัสบดีที่ 1 ธันวาคม 2565
ศักดิ์สยามฯ ห่วงใยผู้โดยสารแอร์พอร์ต เรล ลิงค์ มอบกรมราง ลงพื้นที่ ติดตาม และกํากับ การดําเนินงานของเอกชนผู้ให้บริการ
.....
ตามที่ได้ปรากฏเป็นข่าวในสื่อสังคมออนไลน์ กรณีรถไฟฟ้าแอร์พอร์ต เรล ลิงค์ มีปริมาณผู้โดยสารหนาแน่น เมื่อวันที่ 30 พฤศจิกายน 65 ซึ่งกระทรวงคมนาคมไม่ได้นิ่งนอนใจต่อปัญหาดังกล่าว รัฐมนตรีว่าการกระทรวงคมนาคม นายศักดิ์สยาม ชิดชอบ จึงได้สั่งการให้กรมการขนส่งทางรางหน่วยงานกํากับดูแลระบบขนส่งทางราง ลงพื้นที่สํารวจความหนาแน่นรถไฟฟ้าแอร์พอร์ต เรล ลิงค์ ณ สถานีมักกะสัน
นายพิเชฐ คุณธรรมรักษ์ อธิบดีกรมการขนส่งทางราง กระทรวงคมนาคม พร้อมด้วยเจ้าหน้าที่ เร่งลงพื้นที่ตรวจสอบโดยทันที ซึ่งจากการลงพื้นที่ร่วมกับบริษัท เอเชีย เอรา วัน จํากัด ผู้ให้บริการระบบรถไฟฟ้าแอร์พอร์ต เรล ลิงก์ ทําให้ทราบถึงสาเหตุว่าจากปัจจุบันสถานการณ์ Covid-19 คลี่คลายลง ส่งผลให้มีผู้ใช้บริการเพิ่มขึ้นเป็นเฉลี่ย 60,000 - 67,000 คนต่อวัน แต่เนื่องด้วยผู้ให้บริการได้ทยอยนํารถไฟฟ้าขบวนด่วน (ขบวน express) ไปปรับปรุงเพื่อให้สามารถรองรับผู้โดยสารได้เพิ่มขึ้น จากเดิมรถไฟด่วน 1 ขบวน มีตู้โดยสาร 3 ตู้ และตู้สัมภาระ 1 ตู้ ปรับเป็นตู้โดยสารรวม 4 ตู้ ซึ่งช่วงระหว่างการปรับปรุงทําให้มีขบวนรถไฟฟ้าให้บริการเพียง 8 ขบวน จากทั้งหมด 9 ขบวน ส่งผลให้เกิดปริมาณผู้โดยสารหนาแน่น ทั้งนี้ ผู้ให้บริการแจ้งว่าจะมีการทยอยปรับปรุงครั้งละ 1 ขบวนและนํามากลับมาใช้จนครบทุกขบวนเพื่อให้สถานการณ์ดีขึ้นตามลําดับและไม่กระทบผู้ใช้บริการมากเกินไป
นายศักดิ์สยาม ชิดชอบ รัฐมนตรีว่าการกระทรวงคมนาคม ได้แสดงความใส่ใจและห่วงใยประชาชน จึงได้ได้เร่งกําชับให้เอกชนผู้ให้บริการ เร่งแก้ไขปัญหาความเดือดร้อนของประชาชน รวมทั้งให้มีการประชาสัมพันธ์ให้ผู้โดยสารทราบ หากเกิดเหตุขบวนรถมีความล่าช้า เพื่ออํานวยความสะดวกแก่ให้ประชาชนให้สามารถวางแผนการเดินทางได้อย่างอย่างเหมาะสม ตลอดจนแจ้งความจําเป็นของการทํา Group Release เพื่อไม่ให้ผู้โดยสารหนาแน่นบนชั้นชานชาลา และขอให้ผู้ให้บริการพิจารณามาตรการเพิ่มแรงจูงใจให้ผู้โดยสารปรับปลี่ยนเวลาการเดินทางนอกช่วงเวลาเร่งด่วน
ทั้งนี้ กรมการขนส่งทางราง เข้าใจและรับทราบถึงความไม่สะดวกในการเดินทางของประชาชนทุกท่าน และจะติดตาม ตรวจสอบผู้ให้บริการ เพื่อเร่งรัดการต่อเพิ่มตู้รถไฟฟ้าให้แล้วเสร็จครบทุกขบวน ให้ดําเนินการโดยเร็ว เพื่อความสะดวก รวดเร็ว และปลอดภัยในการเดินทางระบบขนส่งทางรางต่อไป
รัฐบาลไทย-ข่าวทำเนียบรัฐบาล-รฟม. จัดโปรโมชันส่งความสุข จำหน่ายบัตรโดยสารรถไฟฟ้า MRT Plus ในราคาสุดพิเศษ  ตั้งแต่วันที่ 1 ธันวาคม 2565 - 31 มกราคม 2566  เพื่อมอบเป็นของขวัญในเทศกาลปีใหม่ 2566
วันพฤหัสบดีที่ 1 ธันวาคม 2565
รฟม. จัดโปรโมชันส่งความสุข จําหน่ายบัตรโดยสารรถไฟฟ้า MRT Plus ในราคาสุดพิเศษ  ตั้งแต่วันที่ 1 ธันวาคม 2565 - 31 มกราคม 2566  เพื่อมอบเป็นของขวัญในเทศกาลปีใหม่ 2566
ตามที่ รัฐบาลและกระทรวงคมนาคมโดย นายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบนโยบายให้ทุกหน่วยงานพิจารณาจัดเตรียมมาตรการมอบของขวัญปีใหม่ 2566 ให้แก่ประชาชน นั้น
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้เตรียมมอบของขวัญส่งความสุขเนื่องในเทศกาลปีใหม่ 2566 ให้แก่ประชาชน ด้วยการจําหน่ายบัตรโดยสารรถไฟฟ้า MRT Plus ในราคาสุดพิเศษ ซึ่งมีให้เลือกถึง 2 รูปแบบ ดังนี้
1. บัตรโดยสาร MRT Plus 4 ประเภท ได้แก่ บุคคลทั่วไป เด็ก ผู้สูงอายุ และนักเรียน/นักศึกษา จําหน่ายในราคาพิเศษเพียง 150 บาท จากราคาปกติ 180 บาท (ยกเว้นค่าธรรมเนียมการออกบัตร 30 บาท) ซึ่งภายในบัตรมีมูลค่าการเดินทาง 100 บาท และค่ามัดจําบัตร 50 บาท
2. บัตรโดยสาร MRT Plus ที่ระลึกเนื่องในโอกาสเปิดให้บริการรถไฟฟ้ามหานคร สายฉลองรัชธรรม ชุด “Inauguration of the MRT Purple Line” จําหน่ายในราคาพิเศษเพียง 150 บาท จากราคาปกติ 200 บาท ซึ่งภายในบัตรมีมูลค่าการเดินทาง 50 บาท พร้อมรับโปสการ์ดที่ระลึก 2 ใบ เหมาะสําหรับผู้ที่สนใจเก็บสะสม หรือมอบเป็นชุดของขวัญในโอกาสพิเศษ
โดยผู้ที่สนใจสามารถซื้อบัตรได้ที่สถานีรถไฟฟ้า MRT สายสีม่วง ทุกสถานี ตั้งแต่วันที่ 1 ธันวาคม 2565 - 31 มกราคม 2566 ทั้งนี้ บัตรโดยสาร MRT Plus ทุกประเภท สามารถใช้เดินทางในระบบรถไฟฟ้า MRT ได้ทั้งสายสีน้ําเงิน และสายสีม่วง รวมถึงใช้ชําระค่าบริการจอดรถ ณ อาคารจอดแล้วจรของรถไฟฟ้า MRT ทั้ง 2 สาย ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-ปลัดฯ ณัฐพล รุดลงพื้นที่อิมแพ็ค เตรียมการจัดงานยิ่งใหญ่ "อุตสาหกรรมแฟร์" 1-4 ธันวาคมนี้
วันพฤหัสบดีที่ 1 ธันวาคม 2565
ปลัดฯ ณัฐพล รุดลงพื้นที่อิมแพ็ค เตรียมการจัดงานยิ่งใหญ่ "อุตสาหกรรมแฟร์" 1-4 ธันวาคมนี้
ปลัดฯ ณัฐพล รุดลงพื้นที่อิมแพ็ค เตรียมการจัดงานยิ่งใหญ่ "อุตสาหกรรมแฟร์" 1-4 ธันวาคมนี้
เมื่อวันที่ 30 พฤศจิกายน 2565 ดร.ณัฐพล รังสิตพล ปลัดกระทรวงอุตสาหกรรม เข้ากราบไหว้ศาลตา-ยาย สิ่งศักดิ์สิทธิ์คู่เมืองทองธานี เพื่อเป็นสิริมงคลในการจัดงานยิ่งใหญ่ของกระทรวงอุตสาหกรรม พร้อมตรวจเยี่ยมการเตรียมงานอุตสาหกรรมแฟร์ "ซื้อของไทย ใช้ของดี สร้างอาชีพ เสริมธุรกิจที่ดีพร้อม" ณ อาคารเอ็กซิบิชั่น ฮอลล์ 10 อิมแพ็ค เมืองทองธานี จัดโดย กรมส่งเสริมอุตสาหกรรม ซึ่งกําหนดเปิดงานในวันที่ 1 ธันวาคม 2565 โดยมีพลเอกประยุทธ์ จันทร์โอชา นายกรัฐมนตรี เป็นประธาน
ต่อมาได้ตรวจพื้นที่การจัดกิจกรรมการแถลงนโยบายของกระทรวงอุตสาหกรรม ประจําปี 2566 โดยมีท่านปลัดกระทรวงอุตสาหกรรม เป็นประธาน ซึ่งกําหนดจัดขึ้นในวันที่ 2 ธันวาคม 2565 ณ ห้องเดอะพอร์ทอล บอลรูม อิมแพ็ค เมืองทองธานี
การตรวจเยี่ยมพื้นที่ดังกล่าว มีนายใบน้อย สุวรรณชาตรี อธิบดีกรมส่งเสริมอุตสาหกรรม นายภาสกร ชัยรัตน์ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม พร้อมด้วยผู้บริหาร และเจ้าหน้าที่กระทรวงอุตสาหกรรม ให้การต้อนรับและนําตรวจพื้นที่
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหมรับรางวัลองค์กรที่มีความเป็นเลิศในการบริหารจัดการด้านการเงินการคลัง ประจำปีงบฯ 64
วันพฤหัสบดีที่ 1 ธันวาคม 2565
สํานักงานปลัดกระทรวงกลาโหมรับรางวัลองค์กรที่มีความเป็นเลิศในการบริหารจัดการด้านการเงินการคลัง ประจําปีงบฯ 64
สํานักงานปลัดกระทรวงกลาโหมรับรางวัลองค์กรที่มีความเป็นเลิศในการบริหารจัดการด้านการเงินการคลัง ประจําปีงบฯ 64
สํานักงานปลัดกระทรวงกลาโหมรับรางวัลองค์กรที่มีความเป็นเลิศในการบริหารจัดการด้านการเงินการคลัง ประจําปีงบฯ 64
วันนี้ที่ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีและมอบรางวัลองค์กรที่มีความเป็นเลิศในการบริหารจัดการด้านการเงินการคลัง ประจําปีงบประมาณ พ.ศ. 2564 ให้แก่หน่วยงานที่ผ่านการประเมินผลการปฏิบัติงานของหน่วยงานตามขั้นตอนการบริหารด้านการเงินการคลัง 5 มิติ ได้แก่ มิติด้านการจัดซื้อจัดจ้าง มิติด้านการเบิกจ่าย มิติด้านการบัญชีภาครัฐ มิติด้านการตรวจสอบภายในภาครัฐ และมิติด้านปลอดความรับผิดทางละเมิด จัดโดย กรมบัญชีกลาง กระทรวงการคลัง เพื่อส่งเสริมการปฏิบัติงานด้านการเงินการคลังในภาพรวมของส่วนราชการให้มีประสิทธิภาพ และมีความโปร่งใส ส่งเสริมการปฏิบัติงานด้านการเงินการคลังในภาพรวมของประเทศ ให้สอดคล้องกับวิสัยทัศน์ “กํากับดูแลและบริหารการใช้จ่ายเงินของแผ่นดิน ให้เกิดประโยชน์สูงสุด” รวมทั้งเป็นขวัญกําลังใจให้กับหน่วยปฏิบัติงานด้านการเงินการคลังให้เป็นที่ยอมรับและได้รับการยกย่อง สําหรับ สํานักปลัดกระทรวงกลาโหมได้รับรางวัลประกาศเกียรติคุณองค์กรที่มีความ เป็นเลิศในด้านบริหารจัดการด้านการเงินการคลัง (ถ้วยรวม) โดยมี พลเอก สนิธชนก สังขจันทร์ ปลัดกระทรวงกลาโหม เข้ารับมอบรางวัลจากนายกรัฐมนตรี
โอกาสนี้ นายกรัฐมนตรีได้แสดงความยินดีและชื่นชมหน่วยงาน และผู้ที่ได้รับรางวัลอันทรงคุณค่า ที่สร้างความภาคภูมิใจให้แก่หน่วยงานของทุกคน พร้อมขอบคุณกรมบัญชีกลาง ซึ่งเป็นหน่วยงานที่มีส่วนสําคัญอย่างมากในการผลักดันให้หน่วยงานของรัฐปฏิบัติภารกิจไปในแนวทางเดียวกัน ตอบสนองนโยบายรัฐบาล และยุทธศาสตร์ชาติ ตลอดจนกํากับดูแลการบริหารจัดการ “ด้านการเงินการคลัง” ภาครัฐในภาพรวมเป็นไปอย่างถูกต้อง โปร่งใส ยึดหลักธรรมาภิบาล และมีประสิทธิภาพสูงสุด เพื่อรักษาผลประโยชน์ของประเทศชาติ และประชาชน
นอกจากนี้นายกรัฐมนตรียังได้เน้นย้ําให้ทุกหน่วยงานมุ่งมั่นตั้งใจรักษาระดับมาตรฐาน “การบริหารจัดการด้านการเงินการคลัง” ของหน่วยงาน ให้มีประสิทธิผลสูงสืบเนื่องตลอดไป และให้มีการถ่ายทอดองค์ความรู้ระหว่างหน่วยงาน เพื่อยกระดับมาตรฐานทุกหน่วยงานของประเทศไปสู่ความเป็นเลิศให้ได้ในที่สุด อันจะนําไปสู่การยกระดับประสิทธิภาพการทํางานของภาครัฐในภาพรวมต่อไป
รัฐบาลไทย-ข่าวทำเนียบรัฐบาล-รัฐมนตรีฯ สุริยะ สานสัมพันธ์ธุรกิจไทย-สหรัฐ เดินหน้าสร้างความร่วมมือทางเศรษฐกิจ
วันพฤหัสบดีที่ 1 ธันวาคม 2565
รัฐมนตรีฯ สุริยะ สานสัมพันธ์ธุรกิจไทย-สหรัฐ เดินหน้าสร้างความร่วมมือทางเศรษฐกิจ
รัฐมนตรีฯ สุริยะ สานสัมพันธ์ธุรกิจไทย-สหรัฐ เดินหน้าสร้างความร่วมมือทางเศรษฐกิจ
เมื่อวันที่ 29 พฤศจิกายน 2565 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ Mr.Ted Osius ประธานสภาธุรกิจสหรัฐอเมริกา-อาเซียน (USABC) นําคณะนักธุรกิจผู้แทนบริษัทชั้นนําของสหรัฐอเมริกา เข้าพบเพื่อแนะนําบริษัทสมาชิก และร่วมหารือการส่งเสริมและกระชับความสัมพันธ์ทางธุรกิจไทย-สหรัฐอเมริกา เพื่อสร้างความร่วมมือทางเศรษฐกิจของทั้ง 2 ประเทศ พร้อมรับทราบนโยบายสําคัญของกระทรวงอุตสาหกรรม โดยมี ดร.ณัฐพล รังสิตพล ปลัดกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม และคณะผู้บริหารกระทรวงอุตสาหกรรม เข้าร่วมด้วย ณ ห้องประชุม อก.1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รมว.สุชาติ ส่ง โฆษก นำทีมมอบอุปกรณ์การเรียน - กีฬา โครงการมอบไออุ่น รักและห่วงใยกับไทยพีบีเอสปี 2565 ส่งต่อโรงเรียนถิ่นทุรกันดาร
วันอังคารที่ 6 ธันวาคม 2565
รมว.สุชาติ ส่ง โฆษก นําทีมมอบอุปกรณ์การเรียน - กีฬา โครงการมอบไออุ่น รักและห่วงใยกับไทยพีบีเอสปี 2565 ส่งต่อโรงเรียนถิ่นทุรกันดาร
รมว.สุชาติ ส่ง โฆษก นําทีมมอบอุปกรณ์การเรียน - กีฬา โครงการมอบไออุ่น รักและห่วงใยกับไทยพีบีเอสปี 2565 ส่งต่อโรงเรียนถิ่นทุรกันดาร
วันที่6ธันวาคม2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)พร้อมด้วยนายนันทชัยปัญญาสุรฤทธิ์ผู้ตรวจราชการกระทรวงแรงงานและผู้บริหารระดับสูงกระทรวงแรงงานมอบผ้าห่มกันหนาวเสื้อกันหนาวชุดนักเรียนอุปกรณ์การเรียนการสอนอุปกรณ์กีฬาเครื่องอุปโภคบริโภคและสิ่งของทั่วไปโดยมีตัวแทนผู้บริหารภาคเอกชนจากบริษัทโรงงานฟุตบอลล์ไทยสปอร์ตติ้งกู๊ดส์จํากัด(FBT)บริษัทไบ่ลี่เอ็นเตอร์ไพร์สจํากัดบริษัทไทยสแตนเลย์การไฟฟ้าจํากัด(มหาชน)ร่วมส่งมอบด้วยให้แก่สถานีโทรทัศน์Thai PBSโดยมีนางไขแสงศักดาผู้จัดการมูลนิธิไทยพีบีเอสนายวสันต์วชิราชัยผู้จัดการฝ่ายกราฟิกสํานักโทรทัศน์และวิทยุเป็นผู้รับมอบเพื่อสนับสนุนโครงการ“มอบไออุ่นรักและห่วงใยปี2565”ส่งมอบให้กับประชาชนที่ประสบภัยหนาวและโรงเรียนยากไร้ในถิ่นทุรกันดารณสถานีโทรทัศน์Thai PBSถนนวิภาวดีรังสิตเขตหลักสี่กรุงเทพมหานคร
สําหรับโครงการดังกล่าวรายการสถานีประชาชนสถานีโทรทัศน์Thai PBSจัดขึ้นเพื่อเสริมสร้างการมีส่วนร่วมจากทุกภาคส่วนทั้งหน่วยงานภาครัฐและเอกชนในการสนับสนุนสิ่งของดังกล่าวเพื่อร่วมสมทบนําไปช่วยเหลือประชาชนที่ประสบภัยหนาวและโรงเรียนยากไร้ในถิ่นทุรกันดารณโรงเรียนเพียงหลวง3 (บ้านเหมืองแร่อีต่อง)ตําบลปิล็อกอําเภอทองผาภูมิจังหวัดกาญจนบุรีซึ่งเป็นเด็กกลุ่มชาติพันธุ์หมู่บ้านโบอ่องเกาะกลางน้ําเขื่อนวชิราลงกรณรวมกว่า1,500ครัวเรือนที่อยู่ห่างไกลจากตัวเมืองและการเดินทางเป็นไปด้วยความยากลําบากต้องโดยสารทางเรือเท่านั้นโดยจะนําสิ่งของดังกล่าวไปมอบให้ในวันอาทิตย์ที่11ธันวาคม2565นี้ต่อไป
+++++++++++++++++++
กองเผยแพร่และประชาสัมพันธ์
6ธันวาคม2565
รัฐบาลไทย-ข่าวทำเนียบรัฐบาล-พม. จับมือกรมประชาสัมพันธ์ ผลิตนักสื่อสารคนรุ่นใหม่ Young Smart PR รุ่นแรกของประเทศ
วันอังคารที่ 6 ธันวาคม 2565
พม. จับมือกรมประชาสัมพันธ์ ผลิตนักสื่อสารคนรุ่นใหม่ Young Smart PR รุ่นแรกของประเทศ
พม. จับมือกรมประชาสัมพันธ์ ผลิตนักสื่อสารคนรุ่นใหม่ Young Smart PR รุ่นแรกของประเทศ
เมื่อวันที่ 3 ธ.ค. 65เวลา 09.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดโครงการฝึกอบรมเยาวชนหลักสูตร Young Smart PR ประจําปีงบประมาณ พ.ศ. 2566 พร้อมทั้งพบปะพูดคุยกับเครือข่ายคณะทํางานด้านเด็กและเยาวชนในกิจกรรม "Uncle Talk คุยกับลุงไก่" โดยมี นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ พร้อมด้วยผู้บริหารกระทรวง พม. นายภูสิต สมจิตต์ ผู้ว่าราชการจังหวัดพิษณุโลก นางสุดฤทัย เลิศเกษม รองอธิบดีกรมประชาสัมพันธ์ นักเรียน นักศึกษาที่เข้าร่วมโครงการฯ และผู้แทนหน่วยงานภาคีเครือข่าย เข้าร่วมงาน ณ โรงแรมท็อปแลนด์ จังหวัดพิษณุโลก
นายจุติ กล่าวว่า โครงการฝึกอบรมเยาวชนหลักสูตร Young Smart PR ประจําปีงบประมาณ พ.ศ. 2566 ที่จังหวัดพิษณุโลก นับเป็นโครงการนําร่องรุ่นแรกของประเทศ โดยความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) โดยสํานักงานพัฒนาสังคมและความมั่นคงของมนุษย์จังหวัดพิษณุโลก ร่วมกับกรมประชาสัมพันธ์ โดยสํานักประชาสัมพันธ์เขต 4 มีความมุ่งมั่นตั้งใจในการพัฒนาเด็กและเยาวชนระดับมัธยมศึกษาและอุดมศึกษาในพื้นที่จังหวัดพิษณุโลก ซึ่งถือเป็นช่วงวัยที่ต้องได้รับการบ่มเพาะให้เป็นอนาคตที่ดีในการพัฒนาประเทศ ด้วยการฝึกอบรมให้เด็กและเยาวชนมีความรู้ ความเข้าใจการใช้ภาษาเพื่อการสื่อสารและประชาสัมพันธ์ ผ่านสื่อทุกรูปแบบ รวมถึงสามารถออกแบบสื่อสร้างสรรค์ อีกทั้งเป็นการสร้างเครือข่ายประชาสัมพันธ์ของภาครัฐ เพื่อนําผลการดําเนินงานไปประชาสัมพันธ์ขยายผลต่อในพื้นที่อย่างถูกต้อง รวดเร็ว และครบถ้วน
นายจุติ กล่าวเพิ่มเติมว่า เด็กและเยาวชนที่เข้าอบรมตลอดเดือนธันวาคมนี้ จะได้ฝึกทักษะ ความรู้ เพื่อสร้างความมั่นใจ การรักษาสติ ทําให้มีความสามารถเฉพาะตัวในการแก้ไขปัญหาเฉพาะหน้า นับเป็นคุณสมบัติสําคัญของนักสื่อสารที่ดี อีกทั้งมีจริยธรรมในการนําเสนอความจริงให้กับประชาชนได้รับทราบ และขอให้นําไปปรับใช้ในอาชีพในอนาคตด้วยการบริหารความประทับใจครั้งแรก เมื่อเราสร้างความน่าเชื่อถือความเชื่อมั่นได้แล้ว เราจะต้องปกป้องชื่อเสียงและมาตรฐานเกียรติคุณในฐานะที่เป็นนักสื่อสารมืออาชีพ ซึ่งตนเชื่อว่านักสื่อสารเป็นหัวใจของสังคม ทั้งนี้ หลักสูตรดังกล่าวจะสามารถผลิตนักสื่อสารมืออาชีพที่มีคุณธรรมและจริยธรรมที่ดี และเชื่อว่าเด็กและเยาวชนที่ผ่านการอบรมครั้งนี้ จะเป็นเมล็ดพันธุ์ที่ดีออกไปสู่สังคมได้ ซึ่งจะเป็นประโยชน์ต่อตนเอง ชุมชน และสังคมต่อไป
รัฐบาลไทย-ข่าวทำเนียบรัฐบาล-นายกฯ ยินดีเยาวชนไทย สร้างความภาคภูมิใจให้ประเทศไทย คว้ารางวัลชนะเลิศ-รองชนะเลิศอันดับ 2 การแข่งขันโอลิมปิกหุ่นยนต์ระดับนานาชาติ ปี 2565 จากประเทศเยอรมนี
วันอังคารที่ 6 ธันวาคม 2565
นายกฯ ยินดีเยาวชนไทย สร้างความภาคภูมิใจให้ประเทศไทย คว้ารางวัลชนะเลิศ-รองชนะเลิศอันดับ 2 การแข่งขันโอลิมปิกหุ่นยนต์ระดับนานาชาติ ปี 2565 จากประเทศเยอรมนี
นายกฯ ยินดีเยาวชนไทย สร้างความภาคภูมิใจให้ประเทศไทย คว้ารางวัลชนะเลิศ-รองชนะเลิศอันดับ 2 การแข่งขันโอลิมปิกหุ่นยนต์ระดับนานาชาติ ปี 2565 จากประเทศเยอรมนี แนะให้นําความสําเร็จเป็นแรงผลักดัน ต่อยอดพัฒนาหุ่นยนต์ให้ไปไกลขึ้น
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเผยว่า วันนี้ (6 ธันวาคม 2565) เวลา 09.00 น. ณ บริเวณโถงกลาง ตึกสันติไมตรี ทําเนียบรัฐบาล ก่อนการประชุมคณะรัฐมนตรี ศาสตราจารย์ (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ผู้ช่วยศาสตราจาย์ ดร.รวิน ระวิวงศ์ ผู้อํานวยการองค์การพิพิธภัณฑ์วิทยาศาสตร์แห่งชาติ (อพวช.) นายชัชวาลย์ ฉายะบุตร ผู้ว่าราชการจังหวัดลําปาง นายจักรริน จันทรวิสูตร ประธานกรรมการผู้จัดการ บริษัท แกมมาโก้ (ประเทศไทย) จํากัด และตัวแทนเยาวชน ทีม ThaiHerbGood และทีม PANYA ROBOT เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อจัดแสดงผลงานเยาวชนจากการแข่งขันโอลิมปิกหุ่นยนต์ระดับนานาชาติ ประจําปี 2565 ณ เมืองดอร์ทมุนต์ ประเทศเยอรมนี (World Robot Olympiad 2022) โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และนายดิสทัต โหตระกิตย์ เลขาธิการนายกรัฐมนตรี เข้าร่วมด้วย
นายกรัฐมนตรีแสดงความยินดีกับความสําเร็จของตัวแทนเยาวชนทีม ThaiHerbGood จากโรงเรียนอัสสัมชัญลําปาง จังหวัดลําปาง ที่คว้ารางวัลชนะเลิศ และทีม PANYA ROBOT จากสถาบันปัญญาโรบอท กรุงเทพฯ ที่คว้ารางวัลรองชนะเลิศอันดับ 2 ในการแข่งขันโอลิมปิกหุ่นยนต์ระดับนานาชาติ ประจําปี 2565 พร้อมชื่นชมเยาวชนที่นําความรู้ ความสามารถมาสร้างความภาคภูมิใจให้แก่ประเทศไทย โดยขอให้นําความสําเร็จครั้งนี้ไว้เป็นแรงผลักดันเพื่อต่อยอดพัฒนาหุ่นยนต์ให้ไปไกลขึ้นและทําตามฝันที่วางไว้ โอกาสนี้ นายกรัฐมนตรีได้รับมอบภาพวาดเหมือนนายกรัฐมนตรี ซึ่งเป็นภาพวาดสีน้ํามัน วาดโดยเด็กชายนนท์ฐกานต์ เกษร นักเรียนชั้นประถมศึกษาปีที่ 5 โรงเรียนอัสสัมชัญลําปาง จังหวัดลําปาง ด้วย
ทั้งนี้ องค์การพิพิธภัณฑ์วิทยาศาสตร์แห่งชาติ (อพวช.) และบริษัท แกมมาโก้ (ประเทศไทย) จํากัด เตรียมจัดการแข่งขันหุ่นยนต์ FIRST LEGO League Thailand 2022/2023 ขึ้น ณ องค์การพิพิธภัณฑ์วิทยาศาสตร์แห่งชาติ คลองห้า ปทุมธานี ในระหว่างวันที่ 2 - 4 กุมภาพันธ์ 2566 โดยเยาวชนในระดับประถมศึกษาและมัธยมศึกษาที่สนใจการพัฒนาและออกแบบหุ่นยนต์ต้องการเข้าร่วมการแข่งขันฯ ดังกล่าว สามารถติดตามรายละเอียดได้เร็ว ๆ นี้ ทางเว็บไซต์ www.nsm.or.th หรือ Facebook : NSMThailand
รัฐบาลไทย-ข่าวทำเนียบรัฐบาล-กรมทางหลวงดำเนินการก่อสร้างโครงการทางหลวงหมายเลข 222 สาย อำเภอพังโคน - จังหวัดบึงกาฬ    ตอน อำเภอศรีวิไล - จังหวัดบึงกาฬ แล้วเสร็จ
วันอังคารที่ 6 ธันวาคม 2565
กรมทางหลวงดําเนินการก่อสร้างโครงการทางหลวงหมายเลข 222 สาย อําเภอพังโคน - จังหวัดบึงกาฬ    ตอน อําเภอศรีวิไล - จังหวัดบึงกาฬ แล้วเสร็จ
เชื่อมโยงโลจิสติกส์ภาคอีสาน - สะพานมิตรภาพไทย - ลาว     แห่งที่ 5 เติมเต็มโครงข่ายการคมนาคมขนส่งภูมิภาคอาเซียน
กรมทางหลวง (ทล.) กระทรวงคมนาคม โดยสํานักก่อสร้างทางที่ 2 ดําเนินการก่อสร้างโครงการทางหลวงหมายเลข 222 สายอําเภอพังโคน - จังหวัดบึงกาฬ ตอน อําเภอศรีวิไล - จังหวัดบึงกาฬ ระหว่าง กม. ที่ 97+500 - 113+400 รวมระยะทาง 15.9 กิโลเมตร ในพื้นที่อําเภอศรีวิไล - อําเภอเมืองบึงกาฬ จังหวัดบึงกาฬ แล้วเสร็จ รองรับการขยายตัวของเศรษฐกิจ เพิ่มศักยภาพการขนส่งสินค้าและการท่องเที่ยวประเทศไทย - สปป.ลาว - เวียดนาม - จีน
โครงการก่อสร้างทางหลวงหมายเลข 222 สายอําเภอพังโคน - จังหวัดบึงกาฬ ตอน อําเภอศรีวิไล - จังหวัดบึงกาฬ เป็นโครงการสนับสนุนนโยบายนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาระบบโครงสร้างพื้นฐานด้านการคมนาคม - โลจิสติกส์ ASEAN Connectivity สร้างโครงข่ายเส้นทางคมนาคมในภูมิภาคอาเซียน ซึ่งโครงการดังกล่าวมีจุดเริ่มต้นที่ กม. 97+500 - 113+400 มีระยะทาง 15.9 กิโลเมตร ในพื้นที่ตําบลชมพูพร อําเภอศรีวิไล ถึง ตําบลโนนสมบูรณ์ อําเภอเมืองบึงกาฬ จังหวัดบึงกาฬ มีรูปแบบการดําเนินการก่อสร้างเป็นการขยายความกว้างของคันทางจากเดิมขนาด 2 ช่องจราจร เป็นมาตรฐานทางชั้นพิเศษขนาด 4 ช่องจราจร (ไป-กลับ) ผิวจราจรแบบแอสฟัลท์คอนกรีต ความกว้างของช่องจราจร 3.5 เมตร ไหล่ทางกว้าง 2.5 เมตร รวมทั้งได้ติดตั้งไฟฟ้าแสงสว่าง เว้นแบ่งทิศทางจราจรด้วยเกาะกลางแบบยกและแผงกั้นถนนคอนกรีต (Concrete Barrier) เพื่อให้สอดคล้องกับลักษณะเขตทางที่มีอยู่ให้เหมาะสมและสร้างความปลอดภัยสูงสุดแก่ประชาชนผู้ใช้ทาง โดยใช้งบประมาณ 544,265,000 บาท
ทั้งนี้ โครงการก่อสร้างดังกล่าวจะช่วยให้การเดินทางสะดวกรวดเร็ว ประชาชนสามารถสัญจรและขนส่งสินค้าจากภาคตะวันออกเฉียงเหนือตอนกลางไปยังภาคตะวันออกเฉียงเหนือตอนบน อีกทั้งเชื่อมต่อกับระบบโครงข่ายการขนส่งระหว่างประเทศไทยด้านจังหวัดบึงกาฬ ผ่านสะพานมิตรภาพไทย - ลาว แห่งที่ 5 (บึงกาฬ - บอลิคําไซ) ผ่านไปยังเมืองปากชัน แขวงบอลิคําไซ ประเทศสาธารณรัฐประชาธิปไตยประชาชนลาวได้ เพิ่มประสิทธิภาพ การขนส่งสินค้าผลิตภัณฑ์และอุตสาหกรรมในพื้นที่ ส่งเสริมการท่องเที่ยว กระตุ้นเศรษฐกิจ ทําให้ประชาชนในพื้นที่มีรายได้เพิ่มขึ้น เป็นการสนับสนุนการพัฒนาด้านเศรษฐกิจของประเทศตามนโยบายของรัฐบาล
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรม ร่วมชมกิจกรรมในนิทรรศการ "อัครศิลปิน" ณ บริเวณพิธีท้องสนามหลวง
วันอังคารที่ 6 ธันวาคม 2565
รัฐมนตรีว่าการกระทรวงวัฒนธรรม ร่วมชมกิจกรรมในนิทรรศการ "อัครศิลปิน" ณ บริเวณพิธีท้องสนามหลวง
รัฐมนตรีว่าการกระทรวงวัฒนธรรม ร่วมชมกิจกรรมในนิทรรศการ "อัครศิลปิน" ณ บริเวณพิธีท้องสนามหลวง
รัฐมนตรีว่าการกระทรวงวัฒนธรรม ร่วมชมกิจกรรมในนิทรรศการ "อัครศิลปิน" ณ บริเวณพิธีท้องสนามหลวง
เมื่อวันที่ 5 ธันวาคม 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมชมกิจกรรมในนิทรรศการ "อัครศิลปิน" เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2565 โดยมีนางยุพา ทวีวัฒนะกิจบวร ปลัดกระทรวงวัฒนธรรม และผู้บริหารกระทรวงวัฒนธรรม เข้าร่วม ณ บริเวณพิธีท้องสนามหลวง
รัฐบาลไทย-ข่าวทำเนียบรัฐบาล-สธ. แจงค่าเสี่ยงภัยโควิดที่ได้รับจัดสรรมีการเบิกจ่ายเกือบ 100% แล้ว เร่งทำคำของบกลางเพิ่มกลุ่มตกหล่น-ค้างจ่าย
วันอังคารที่ 6 ธันวาคม 2565
สธ. แจงค่าเสี่ยงภัยโควิดที่ได้รับจัดสรรมีการเบิกจ่ายเกือบ 100% แล้ว เร่งทําคําของบกลางเพิ่มกลุ่มตกหล่น-ค้างจ่าย
รองปลัดกระทรวงสาธารณสุข แจงค่าเสี่ยงภัยโควิดที่ได้รับจัดสรร ขณะนี้เบิกจ่ายในส่วนงบเงินกู้แล้ว 8.5 พันล้านบาท คิดเป็น 85% ส่วนงบกลางเบิกจ่ายแล้ว 845 ล้านบาท
รองปลัดกระทรวงสาธารณสุข แจงค่าเสี่ยงภัยโควิดที่ได้รับจัดสรร ขณะนี้เบิกจ่ายในส่วนงบเงินกู้แล้ว 8.5 พันล้านบาท คิดเป็น 85% ส่วนงบกลางเบิกจ่ายแล้ว 845 ล้านบาท คิดเป็น 97% เร่งรัดเบิกจ่ายให้เสร็จสิ้น ส่วนกรณีตกหล่นและค้างจ่ายอีก 3 เดือน จะรวบรวมทําคําของบกลางเพิ่มเติมเพื่อเบิกจ่ายต่อไป
วันนี้(6 ธันวาคม 2565)นพ.ทวีศิลป์ วิษณุโยธิน รองปลัดกระทรวงสาธารณสุข กล่าวถึงการจ่ายค่าตอบแทนเสี่ยงภัยให้แก่บุคลากรสาธารณสุขที่ปฏิบัติงานโควิด 19 ว่า หลังกระทรวงสาธารณสุขได้รับการจัดสรรงบประมาณค่าตอบแทนเสี่ยงภัยโควิดจากสํานักงบประมาณ ได้จัดสรรลงพื้นที่และมีการเบิกจ่ายให้แก่บุคลากรทางการแพทย์และสาธารณสุขที่ปฏิบัติงานโควิด 19 อย่างต่อเนื่อง โดยข้อมูลจากระบบ GFMIS วันที่ 1 ธันวาคม 2565 เงินค่าตอบแทนเสี่ยงภัยโควิดจากแหล่งงบประมาณ 2 ส่วน คือ 1.งบเงินกู้ สําหรับค่าตอบแทนเสี่ยงภัยโควิดในกลุ่มบุคลากรวิชาชีพ จํานวนรวม 10,024,121,605.03 บาท เบิกจ่ายแล้ว 8,596,739,717.82 บาท คิดเป็น 85.76% คงเหลือ 1,427,381,887.21 บาท และ2.งบกลางค่าตอบแทนเสี่ยงภัยโควิดในกลุ่มสนับสนุนการปฏิบัติงาน จํานวนรวม 871,203,436 บาท เบิกจ่ายแล้ว 845,500,942.76 บาท คิดเป็น 97.04% คงเหลือ 25,702,493.24 บาท
"ค่าตอบแทนเสี่ยงภัยโควิดทั้ง 2 ส่วนจะเร่งรัดการเบิกจ่ายให้เสร็จสิ้นโดยเร็ว สําหรับบุคลากรสายวิชาชีพและสายสนับสนุนที่ตกหล่น รวมถึงที่ยังค้างจ่ายอีก 3 เดือน คือ กรกฎาคม - กันยายน 2565 และบุคลากรของหน่วยงานนอกสังกัดกระทรวงสาธารณสุขที่ยังไม่ได้รับค่าตอบแทนเสี่ยงภัย จะมีการรวบรวมข้อมูลเพื่อดําเนินการของบกลางจากรัฐบาลมาจ่ายเพิ่มเติมต่อไป" นพ.ทวีศิลป์กล่าว
สําหรับขั้นตอนการเสนอของบกลางค่าตอบแทนเสี่ยงภัยนั้น หลังวันที่ 6 ธันวาคม 2565 จะทบทวนและจัดทํารายละเอียดคําขอทั้งสายตรงและสายสนับสนุน และประสานหน่วยงานภายนอกสังกัดที่เคยเบิกจ่ายค่าตอบแทนเสี่ยงภัยเพื่อจัดทําคําของบกลาง จากนั้นสํานักงานปลัดกระทรวงสาธารณสุขจะรวบรวมและเสนอคําของบกลางในภาพรวม และหารือแนวทางการเบิกจ่ายของ รพ.สต.ที่มีการถ่ายโอนฯ เมื่อสํานักงบประมาณพิจารณาผ่านคณะรัฐมนตรีและอนุมัติจัดสรรแล้ว จะเริ่มดําเนินการเบิกจ่ายได้ โดยหน่วยงานส่วนภูมิภาค ให้เบิกเงินจากสํานักงานสาธารณสุขจังหวัด กรมในสังกัด เบิกจากหน่วยงานต้นสังกัด ส่วนหน่วยงานภายนอกสังกัด เบิกจ่ายจากกองบริหารการคลัง สํานักงานปลัดกระทรวงสาธารณสุข
***************************** 6 ธันวาคม 2565
รัฐบาลไทย-ข่าวทำเนียบรัฐบาล-PM congratulates Thai youths for winning at World Robot Olympiad 2022
วันอังคารที่ 6 ธันวาคม 2565
PM congratulates Thai youths for winning at World Robot Olympiad 2022
PM congratulates Thai youths for winning at World Robot Olympiad 2022
Deputy Secretary-General to the Prime Minister and Acting Government Spokesperson Anucha Burapachaisri disclosed that on December 6, 2022, at 0900hrs, Minister of Higher Education, Science, Research and Innovation Anek Laothamatas led a group of people, comprising president of National Science Museum Thailand Rawin Raviwongse, Governor of Lampang province Chatchawan Chayabutr, CEO of Gammaco (Thailand) Co., Ltd. Jakarin Chantravisoot, and representatives of Thai youths (Teams “ThaiHerbGood” and “PANYA ROBOT”) who attended the World Robot Olympiad 2022, to pay a courtesy call on Prime Minister and Defense Minister Gen. Prayut Chan-o-cha. Participating in the meeting were Minister of Interior Gen. Anupong Paojinda and PM’s Secretary General Distat Hotrakitya.
The Prime Minister congratulated the success of both teams, as “ThaiHerbGood”, represented by students from Assumption Suksa School Lampang Campus, won the 1st place under Robo Mission Senior category, and “PANYA ROBOT”, represented by students from Panya Robot Academy, won the 2nd place under Robo Sports category. The World Robot Olympiad 2022 was held in Dortmund, Germany in November 2022. He commended the students for bringing pride to the country, and hoped they would build upon this success and achieve their dream goal. The Prime Minister was also presented with his portrait drawn by a Grade-5 student from Assumption Suksa School Lampang Campus.
As for the next project, National Science Museum, in collaboration with Gammaco (Thailand) Co., Ltd., will organize a robot competition: the “FIRST LEGO League Thailand 2022/2023” for students from the elementary and secondary levels during February 2-4, 2023. Further detail may be obtained at the website: www.nsm.or.th, or Facebook : NSMThailand.
รัฐบาลไทย-ข่าวทำเนียบรัฐบาล-ออมสินเตือนประชาชนต่อเนื่อง หลังมิจฉาชีพหลอกให้กดลิงก์ชวนกู้เงินระบาดหนัก
วันอังคารที่ 6 ธันวาคม 2565
ออมสินเตือนประชาชนต่อเนื่อง หลังมิจฉาชีพหลอกให้กดลิงก์ชวนกู้เงินระบาดหนัก
ขณะนี้ได้มีกลุ่มมิจฉาชีพแอบอ้างใช้ชื่อ "สินเชื่อGSBออมสิน" "My Mo ออมสิน" ตลอดทั้งใช้โลโก้ธนาคาร ส่งข้อความในรูปแบบลิงก์ SMS  Line หรือ Facebook เข้ามือถือของลูกค้าและประชาชนจํานวนมาก โดยใช้ข้อความเชิญชวนลักษณะกระตุ้นให้กดรับสิทธิหรือกดลิงก์เข้าไป
รายงานข่าวจากธนาคารออมสิน แจ้งว่า ขณะนี้ได้มีกลุ่มมิจฉาชีพแอบอ้างใช้ชื่อ "สินเชื่อGSBออมสิน" "My Mo ออมสิน" ตลอดทั้งใช้โลโก้ธนาคาร ส่งข้อความในรูปแบบลิงก์ SMS Line หรือ Facebook เข้ามือถือของลูกค้าและประชาชนจํานวนมาก โดยใช้ข้อความเชิญชวนลักษณะกระตุ้นให้กดรับสิทธิหรือกดลิงก์เข้าไป ทั้งนี้ ลิงก์ข้อความดังกล่าวไม่ใช่ของธนาคารออมสิน ขอให้ลูกค้าและประชาชนอย่าหลงเชื่อ ไม่กดลิงก์ และไม่เพิ่มเพื่อน หรือกรอกข้อความใดๆ เด็ดขาด เพิ่มความระมัดระวังมากยิ่งขึ้น และขอย้ําว่าธนาคารไม่มีนโยบายสอบถามข้อมูลส่วนบุคคลจากลูกค้าในสื่อสังคมออนไลน์ ทั้งนี้ ธนาคารจะดําเนินการเอาผิดทางกฎหมายในลักษณะดังกล่าวให้ถึงที่สุดต่อไป ขอให้ประชาชนติดตามข่าวสารตามช่องทางต่างๆ ของธนาคารออมสิน อาทิ เว็บไซต์ธนาคารออมสิน www.gsb.or..th แอปพลิเคชั่น MyMo , Social Media ช่องทาง GSB Society , GSB NOW หากผู้ใดพบพฤติกรรมเป็นที่น่าสงสัยไปในทางทุจริตหรือหลอกลวง ให้รีบแจ้งธนาคารทาง GSB Contact Center โทร.1115
รัฐบาลไทย-ข่าวทำเนียบรัฐบาล-รมว.อว.สร้างสะพานเชื่อมด้านวิทยาศาสตร์กับ รมว.วิทยาศาสตร์ เกาหลีใต้ ร่วมกันสร้างกำลังคนสมรรถนะสูงและสร้างงานวิจัยขั้นแนวหน้า
วันอังคารที่ 6 ธันวาคม 2565
รมว.อว.สร้างสะพานเชื่อมด้านวิทยาศาสตร์กับ รมว.วิทยาศาสตร์ เกาหลีใต้ ร่วมกันสร้างกําลังคนสมรรถนะสูงและสร้างงานวิจัยขั้นแนวหน้า
รมว.อว.สร้างสะพานเชื่อมด้านวิทยาศาสตร์กับ รมว.วิทยาศาสตร์ เกาหลีใต้ ร่วมกันสร้างกําลังคนสมรรถนะสูงและสร้างงานวิจัยขั้นแนวหน้า
เมื่อวันที่ 4 พ.ย. ศ.(พิเศษ) ดร. เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วยผู้บริหารจากกระทรวง อว.และ ดร.วิชชุ เวชชาชีวะ เอกอัครราชทูตไทยประจํากรุงโซล เข้าเยี่ยมคารวะและหารือกับ นายลีจองโฮ (Mr. Lee Jong Ho) รมว.วิทยาศาสตร์และเทคโนโลยีสารสนเทศ ณ กรุงโซล สาธารณรัฐเกาหลี โดยเมื่อเริ่มการเจรจา ศ.(พิเศษ) ดร.เอนก ได้กล่าวแสดงความเสียใจอย่างสุดซึ้งต่อเหตุโศกนาฏกรรมที่อิแทวอน กรุงโซล และขอแสดงความไว้อาลัยต่อการสูญเสียแก่สาธารณรัฐเกาหลี มายังนายลีจองโฮมา ณ โอกาสนี้
จากนั้น ทั้งสองฝ่ายได้หารือร่วมกันในการสร้างร่วมมือทางด้านวิทยาศาสตร์และเทคโนโลยี โดยเน้นการสร้างกําลังคนสมรรถนะสูงและการสร้างงานวิจัยขั้นแนวหน้า หลังการหารือ ศ.(พิเศษ) ดร.เอนก เปิดเผยว่า ตนและนายลีจองโฮ ได้ตกลงร่วมกันในการสร้างร่วมมือทางด้านวิทยาศาสตร์และเทคโนโลยี โดยเน้นการสร้างกําลังคนสมรรถนะสูงและการสร้างงานวิจัยขั้นแนวหน้า ใน 5 ประเด็นสําคัญ คือ 1. งานทางด้านเทคโนโลยีอวกาศ โดยจะเน้นความร่วมมือทางด้านการพัฒนางานวิจัยขั้นแนวหน้าทางด้านเทคโนโลยีอวกาศ รวมถึงการสร้างเศรษฐกิจและระบบนิเทศทางด้านอวกาศ ร่วมกันระหว่างประเทศไทยและเกาหลีใต้ 2. การเจรจาหารือเพื่อสร้างความร่วมมือระหว่างไทยและเกาหลีใต้ถึงเรื่องการสร้างสถานีปล่อยยานอวกาศ (Spaceport) โดยประเทศไทยจะเป็นศูนย์กลางของอาเซียนในการสร้างและมีความร่วมมือร่วมกันต่อไป 3. งานทางด้านเทคโนโลยีดิจิทัลเกี่ยวกับทางด้านการแพทย์ ซึ่งประเทศไทยมีความโดดเด่นทางด้านการบริการการแพทย์เป็นเลิศในเอเชียตะวันออกเฉียงใต้ และประเทศเกาหลีใต้มีความโดดเด่นทางด้านแพลตฟอร์มของเทคโนโลยีดิจิทัล โดยประเทศไทยและเกาหลีใต้ สามารถที่จะมีความร่วมมือกันได้เป็นอย่างดีในอนาคต 4. งานทางด้านเทคโนโลยีนิวเคลียร์ เน้นการสร้างองค์ความรู้ขั้นแนวหน้า ความร่วมมือกับภาคอุตสาหกรรมและภาคเอกชน เพื่อร่วมมือกันสร้างและใช้ประโยชน์ จากเทคโนโลยีนิวเคลียร์ให้เกิดประโยชน์สูงสุด และ 5. งานทางด้านการจัดการกับปัญหาภาวะเรือนกระจก เพื่อลดภาวะโลกร้อน โดยเน้นการพัฒนางานวิจัยขั้นแนวหน้า เพื่อที่จะมาแก้ไขปัญหา และในอนาคตไทยและเกาหลีใต้ ยังมีแผนในการสร้างความร่วมมือกันต่อไป
“ประเทศไทยมุ่งหวังที่จะเป็นสะพานเชื่อมทางด้านวิทยาศาสตร์และเทคโนโลยีระหว่างไทยและเกาหลีใต้ โดย รมว.วิทยาศาสตร์และเทคโนโลยีสารสนเทศตอบรับถึงความพร้อมของสาธารณรัฐเกาหลีที่จะร่วมมือในการพัฒนาวิทยาศาสตร์และเทคโนโลยีร่วมกับประเทศไทยและประเทศต่างๆ ในภูมิภาคเอเชียตะวันออกเฉียงใต้ต่อไป” รมว.อว.กล่าว
รัฐบาลไทย-ข่าวทำเนียบรัฐบาล-PM leads government officials and private sector to present floral offerings on occasion of Thai National Day and Father’s Day on December 5, 2022
วันอังคารที่ 6 ธันวาคม 2565
PM leads government officials and private sector to present floral offerings on occasion of Thai National Day and Father’s Day on December 5, 2022
PM leads government officials and private sector to present floral offerings on occasion of Thai National Day and Father’s Day on December 5, 2022
December 5, 2022, at 0830hrs, at Sanam Luang Royal Plaza, Prime Minister and Defense Minister Gen. Prayut Chan-o-cha and Assoc. Prof. Naraporn Chan-o-cha, spouse, presided over the ceremony to present floral offerings and pay homage to H.M. King Bhumibol Adulyadej The Great on occasion of His Majesty’s birthday anniversary, Thai National Day, and the Father’s Day. Participating in the ceremony were the House Speaker, head of the Supreme Court and spouse, President of the Senate, heads of constitutional organizations and spouses, cabinet members and spouses, PM’s Secretary General, Bangkok Governor, commanders-in-chief and spouses, Commander of the Royal Thai Police, chiefs of public agencies and officials of equivalent-level, permanent secretary to Bangkok Metropolitan Administration, and the private sector.
Upon arrival at the Sanam Luang Royal Plaza, the Prime Minister paid homage in front of H.M. King Bhumibol Adulyadej The Great’s portrait, and offered two traditional cone-shaped floral receptacles, one for himself and the other, on behalf of members of the cabinet, while the Prime Minister’s spouse presented floral receptacle on behalf of spouses of cabinet members.
He, then, made a statement in remembrance of His Majesty to express reverence and profound gratitude over his immeasurable benevolence on occasion of His Majesty’s birthday anniversary and Father’s Day on December 5, 2022. The Prime Minister stressed that all the Thai people commit to perform good deeds for the Royal Father, and would remember His teachings, forever be humble subjects of the late King, and pledged to live up to His aspirations.
After the laudatory statement, he led the participants to bow 3 times before the House Speaker, head of the Supreme Court, President of the Senate, heads of constitutional organizations, PM’s Secretary General, Bangkok Governor, commanders-in-chief of the Military, Commander of the Royal Thai Police, chair of National Broadcasting and Telecommunication Commission, chair of Anti-Money Laundering board, chair of Public Sector Anti-Corruption Commission, chiefs of public agencies and officials of equivalent-level, permanent secretary to Bangkok Metropolitan Administration, and the private sector presenting floral receptacles on behalf of respective agencies to complete the ceremony.
รัฐบาลไทย-ข่าวทำเนียบรัฐบาล-พม. พร้อมช่วยเหลือคุณยายวัย 88 ปี สู้คดีจนถึงที่สุด ที่ จ.แพร่
วันอังคารที่ 6 ธันวาคม 2565
พม. พร้อมช่วยเหลือคุณยายวัย 88 ปี สู้คดีจนถึงที่สุด ที่ จ.แพร่
พม. พร้อมช่วยเหลือคุณยายวัย 88 ปี สู้คดีจนถึงที่สุด ที่ จ.แพร่
วันนี้ (6 ธ.ค. 65) นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยถึง กรณี คุณยายอายุ 88 ปี พิการทางการเคลื่อนไหว นั่งรถเข็นวีลแชร์ พร้อมด้วยลูกชายและลูกสะใภ้ เดินทางมาที่สํานักงานพัฒนาสังคมและความมั่นคงของมนุษย์จังหวัดแพร่ (สนง.พมจ.แพร่) เพื่อขอความช่วยเหลือในเรื่องการต่อสู้คดี และขอรับบริจาคเงินเพื่อนําไปใช้ในการต่อสู้คดี เมื่อวันที่ 1 ธ.ค. ที่ผ่านมา ว่า วันนั้น เจ้าหน้าที่พัฒนาสังคมและความมั่นคงของมนุษย์จังหวัดแพร่ได้เข้าไปพูดคุยสอบถามคุณยาย โดยได้ให้คําปรึกษาแนะนําและประสานศูนย์ดํารงธรรมจังหวัดแพร่ให้มาพบคุณยายและรับเรื่องที่สํานักงาน พมจ.แพร่ เพื่อประสานหน่วยงานที่เกี่ยวข้องในจังหวัดช่วยเหลือเรื่องการต่อสู้คดี ในขณะเดียวกัน ได้ประสานเจ้าหน้าที่สํานักงานยุติธรรมจังหวัดมารับเรื่องการขอเงินช่วยเหลือสําหรับค่าใช้จ่ายในการดําเนินคดีจากกองทุนยุติธรรม โดยได้นัดคุณยายเตรียมเอกสารต่างๆ มาให้อีกครั้งในวันรุ่งขึ้น (2 ธ.ค. 65)
นายอนุกูล กล่าวต่อไปว่า นอกจากนี้ ได้ประสานทีมสหวิชาชีพลงพื้นที่เยี่ยมบ้านคุณยายเพื่อสอบข้อเท็จจริงและประเมินทางสังคม ก่อนวางแผนการให้ความช่วยเหลือต่างๆ แก่คุณยาย นอกเหนือจากเรื่องคดีความ อาทิ การช่วยเหลือด้านผู้สูงอายุ ความพิการ สุขภาพกายและจิตใจ เป็นต้น ซึ่งวันนี้ (6 ธ.ค. 65) และวานนี้ พัฒนาสังคมและความมั่นคงของมนุษย์จังหวัดแพร่ พร้อมทีมเจ้าหน้าที่ ได้ลงพื้นที่เยี่ยมบ้านคุณยายแล้ว ในเบื้องต้น ได้ปรับปรุงข้อมูลบัตรประจําตัวคนพิการของคุณยายให้เป็นปัจจุบัน ให้คําปรึกษาแนะนํากระบวนการให้ความช่วยเหลือทางกฎหมาย (ตามแบบ กม.1) ดําเนินเรื่องขอเงินสงเคราะห์และการปรับปรุงที่อยู่อาศัยที่เหมาะสม
นายอนุกูล กล่าวเพิ่มเติมว่า สําหรับเรื่องการขอรับบริจาคเพื่อต่อสู้คดีนั้น ได้แนะนําว่า ขอให้หน่วยงานที่เกี่ยวข้องของภาครัฐให้ความช่วยเหลือคุณยายจนครบทุกกระบวนการก่อน หากความช่วยเหลือไม่เพียงพอ แล้วจึงขอรับบริจาค ทั้งนี้ กระทรวง พม. พร้อมให้ความช่วยเหลืออย่างเต็มที่จนกว่าจะสิ้นสุดกระบวนการเรื่องคดีความ ซึ่งกระทรวง พม. ไม่ได้นิ่งนอนใจในการช่วยเหลือคุณยายตั้งแต่แรกที่มาขอความช่วยเหลือ หากประชาชนประสบปัญหาความเดือดร้อน ทางสังคม สามารถแจ้งได้ที่ สายด่วน พม. โทร. 1300 บริการฟรี 24 ชั่วโมง สํานักงานพัฒนาสังคมและความมั่นคงของมนุษย์ทุกจังหวัด ศูนย์ช่วยเหลือสังคมตําบล และอาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-อว. จัดเสวนาซีรีย์ประวัติศาสตร์ กรุงรัตนโกสินทร์ ครั้งที่ 3 “ก้าวย่างที่มั่นคง กำเนิดกรุงรัตนโกสินทร์”
วันอังคารที่ 6 ธันวาคม 2565
อว. จัดเสวนาซีรีย์ประวัติศาสตร์ กรุงรัตนโกสินทร์ ครั้งที่ 3 “ก้าวย่างที่มั่นคง กําเนิดกรุงรัตนโกสินทร์”
อว. จัดเสวนาซีรีย์ประวัติศาสตร์ กรุงรัตนโกสินทร์ ครั้งที่ 3 “ก้าวย่างที่มั่นคง กําเนิดกรุงรัตนโกสินทร์”
วันที่ 10 พฤศจิกายน 2565 ณ ห้องแถลงข่าว ชั้น 1 อาคารพระจอมเกล้า สป.อว./ “ธัชชา” วิทยสถานสังคมศาสตร์ มนุษยศาสตร์และศิลปกรรมศาสตร์แห่งประเทศไทย จัดเสวนาวิชาการซีรีย์กรุงรัตนโกสินทร์ ครั้งที่ 3 ในหัวข้อ “ก้าวย่างที่มั่นคง กําเนิดกรุงรัตนโกสินทร์” โดยมี ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) กล่าวเปิดงาน นอกจากนั้นยังมีการอภิปรายจากผู้ทรงคุณวุฒิในหัวข้อ “ก่อร่างสร้างกรุงรัตนโกสินทร์” โดย รองศาสตราจารย์ ดร.ปรีดี พิศภูมิวิถี คณะศิลปะศาสตร์ มหาวิทยาลัยมหิดล หัวข้อ “ปัญญาชนสยามยามสร้างกรุง” โดย ผู้ช่วยศาสตราจารย์ ปรัชญา ปานเกตุ สาขาวิชาภาษาไทย คณะมนุษยศาสตร์และสังคมศาสตร์ มหาวิทยาลัยราชภัฏเพชรบุรี
รมว.อว. กล่าวว่า เรื่องประวัติศาสตร์ โบราณคดีเป็นเรื่องที่สําคัญ แต่คนสมัยนี้จะมองเป็นเพียงแค่วิชาหนึ่ง ซึ่งแท้จริงแล้วเรื่องเหล่านี้มีคุณค่าอย่างมาก เพราะจะนํามาซึ่งการตีความปัจจุบัน ความคิดว่าจะเดินต่อไปอย่างไรในอนาคต คนที่จะสามารถคิด ตีความ เข้าใจปัจจุบันได้ดี ไม่ใช่คนที่มีแต่ปัจจุบัน แต่ต้องเป็นคนที่มีประวัติศาสตร์ และนํามาต่อยอด เป้าหมายอุดมคติ ก็คือ “อดีต อนาคต ปัจจุบัน ต้องกลมกลืนไปด้วยกัน” ในอดีตแต่ก่อน เมื่อลองศึกษาให้ดีจะพบว่ามีเรื่องของวิทยาศาสตร์ต่าง ๆ ซ่อนอยู่มากมาย เช่น คนสมัยก่อนสามารถดูระดับน้ําเจ้าพระยา แล้วบอกได้ว่าปีนี้ปลาอะไรจะมาก ปลาอะไรจะหาไม่ได้ เป็นต้น การฟังเสวนาซีรีย์ประวัติศาสตร์ให้ได้ประโยชน์ คือ การฟังแล้วคิดต่อ
รัฐบาลไทย-ข่าวทำเนียบรัฐบาล-คณะรัฐมนตรีรับทราบคำสั่งมอบหมายงานรัฐมนตรีประจำสำนักนายกรัฐมนตรี (นายธนกร วังบุญคงชนะ)
วันอังคารที่ 6 ธันวาคม 2565
คณะรัฐมนตรีรับทราบคําสั่งมอบหมายงานรัฐมนตรีประจําสํานักนายกรัฐมนตรี (นายธนกร วังบุญคงชนะ)
คณะรัฐมนตรีรับทราบคําสั่งมอบหมายงานรัฐมนตรีประจําสํานักนายกรัฐมนตรี (นายธนกร วังบุญคงชนะ)
วันที่ 6 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติรับทราบคําสั่งสํานักนายกรัฐมนตรี ที่ 307/2565 เรื่องแก้ไขเพิ่มเติมคําสั่งมอบหมายและมอบอํานาจให้รองนายกรัฐมนตรี รัฐมนตรีประจําสํานักนายกรัฐมนตรี ปฏิบัติราชการแทนนายกรัฐมนตรี ดังนี้ มอบหมายและมอบอํานาจรัฐมนตรีประจําสํานักนายกรัฐมนตรี (นายธนกร วังบุญคงชนะ) ให้สั่งและปฏิบัติราชการแทนนายกรัฐมนตรีได้แก่ กรมประชาสัมพันธ์ และมอบหมายให้กํากับรัฐวิสาหกิจ ได้แก่ บริษัท อสมท จํากัด (มหาชน)
พร้อมกันนี้ คณะรัฐมนตรีมีมติรับทราบคําสั่ง สํานักนายกรัฐมนตรี ที่ 309 /2565 เรื่อง แก้ไขเพิ่มเติมคําสั่งมอบหมายให้รองนายกรัฐมนตรี และรัฐมนตรีประจําสํานักนายกรัฐมนตรีปฏิบัติหน้าที่ประธานกรรมการ รองประธานกรรมการ และกรรมการในคณะกรรมการต่าง ๆ ตามกฎหมายและระเบียบสํานักนายกรัฐมนตรีตามที่ได้มีคําสั่งสํานักนายกรัฐมนตรี มอบหมายให้รัฐมนตรีประจําสํานักนายกรัฐมนตรี (นายธนกร วังบุญคงชนะ) ปฏิบัติหน้าที่ประธานกรรมการ รองประธานกรรมการ และกรรมการในคณะกรรมการต่าง ๆ ตามกฎหมาย และระเบียบสํานักนายกรัฐมนตรี ดังนี้
1 มอบหมายให้ปฏิบัติหน้าที่รองประธานกรรมการ และกรรมการในคณะกรรมการต่าง ๆ ที่จัดตั้งขึ้นตามกฎหมาย ดังนี้ กรรมการในคณะกรรมการยุทธศาสตร์ด้านการพัฒนาจังหวัดชายแดนภาคใต้ กรรมการในคณะกรรมการป้องกันและปราบปรามยาเสพติด
2.มอบหมายให้ปฏิบัติหน้าที่รองประธานกรรมการและกรรมการในคณะกรรมการต่าง ๆ ที่จัดตั้งขึ้นตามระเบียบสํานักนายกรัฐมนตรี ดังนี้ รองประธานกรรมการในคณะกรรมการประชาสัมพันธ์แห่งชาติ รองประธานกรรมการในคณะกรรมการจัดการเรื่องราวร้องทุกข์ รองประธานกรรมการ คนที่ 2 ในคณะกรรมการเพื่อการพัฒนาที่ยั่งยืน รองประธานกรรมการ คนที่ 1 ในคณะกรรมการสร้างเสริมกิจการเพื่อสังคมแห่งชาติ รองประธานกรรมการ คนที่ 1 ในคณะกรรมการส่งเสริมและพัฒนาองค์กรภาคประชาสังคม ทั้งนี้ ตั้งแต่วันที่ 6 ธันวาคม 2565 เป็นต้นไป
รัฐบาลไทย-ข่าวทำเนียบรัฐบาล-“ดนุช ตันเทอดทิตย์" เยี่ยมชม ศูนย์นวัตกรรมอาหารและบรรจุภัณฑ์ (FIN) จ.เชียงใหม่
วันอังคารที่ 6 ธันวาคม 2565
“ดนุช ตันเทอดทิตย์" เยี่ยมชม ศูนย์นวัตกรรมอาหารและบรรจุภัณฑ์ (FIN) จ.เชียงใหม่
“ดนุช ตันเทอดทิตย์" เยี่ยมชม ศูนย์นวัตกรรมอาหารและบรรจุภัณฑ์ (FIN) จ.เชียงใหม่
(4 พ.ย. 65) ที่ จ.เชียงใหม่ - ดร.ดนุช ตันเทอดทิตย์ เลขานุการรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) และคณะ เข้าเยี่ยมชมศูนย์นวัตกรรมอาหารและบรรจุภัณฑ์ หรือ Food Innovation and Packaging Center (FIN) ณ อาคารสํานักงาน คณะอุตสาหกรรมเกษตร มหาวิทยาลัยเชียงใหม่ ต.แม่เหียะ อ.เมือง จ.เชียงใหม่ โอกาสนี้ ท่านดนุช ได้ร่วมรับฟังผลการดําเนินโครงการหนึ่งตําบล หนึ่งมหาวิทยาลัย หรือ U2T ที่ทาง FIN ได้รับผิดชอบในหลายตําบลของเชียงใหม่ พร้อมร่วมพูดคุยถึงผลสัมฤทธิ์ ผลกระทบ และข้อเสนอแนะต่างๆ เพื่อพัฒนาและปรับปรุงโครงการ U2T ในโอกาสต่อไป จากนั้นได้ร่วมรับฟังการบรรยายสรุปถึงภาพรวมของการทํางานและภารกิจของ FIN และเยี่ยมชมห้องปฏิบัติการ ผลงานการพัฒนาต่างๆ บริเวณอาคารสํานักงานฯ โดยมี รศ.ดร.ยุทธนา พิมลศิริผล ผู้อํานวยการศูนย์นวัตกรรมอาหารและบรรจุภัณฑ์ และคณะผู้บริหารร่วมให้การต้อนรับอย่างอบอุ่น
รัฐบาลไทย-ข่าวทำเนียบรัฐบาล-กรมการขนส่งทางบก เชิญชวนประชาชนร่วมโหวตใช้เลขสายรถเมล์ใหม่ตามแผนปฏิรูป หรือใช้เลขสายรถเมล์เดิม ในเส้นทางให้บริการพื้นที่กรุงเทพมหานครและปริมณฑล
วันอังคารที่ 6 ธันวาคม 2565
กรมการขนส่งทางบก เชิญชวนประชาชนร่วมโหวตใช้เลขสายรถเมล์ใหม่ตามแผนปฏิรูป หรือใช้เลขสายรถเมล์เดิม ในเส้นทางให้บริการพื้นที่กรุงเทพมหานครและปริมณฑล
...
กรมการขนส่งทางบก เชิญชวนประชาชนร่วมโหวตใช้เลขสายรถเมล์ใหม่ตามแผนปฏิรูป หรือใช้เลขสายรถเมล์เดิม ในเส้นทางให้บริการพื้นที่กรุงเทพมหานครและปริมณฑล
นางสิริรัตน์ วีรวิศาล รองอธิบดีกรมการขนส่งทางบก กระทรวงคมนาคม เปิดเผยว่า ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้กรมการขนส่งทางบก (ขบ.) เดินหน้าแผนปฏิรูปเส้นทางรถโดยสารประจําทางในพื้นที่กรุงเทพมหานครและปริมณฑล เพื่อยกระดับการให้บริการแก่ผู้โดยสารและสามารถเชื่อมโยงระบบรถโดยสารประจําทางกับระบบขนส่งสาธารณะรูปแบบอื่น ๆ ทั้งระบบราง คือ โครงข่ายรถไฟฟ้าทุกสาย ระบบรถไฟความเร็วสูงที่กําลังเกิดขึ้นในอนาคต ระบบเรือโดยสารซึ่งเป็นการเดินทางอีกรูปแบบหนึ่งที่ประชาชนใช้บริการเป็นจํานวนมาก อีกทั้งเพื่อให้เกิดระบบรถโดยสารประจําทางที่ผู้ใช้บริการปลอดภัย ตัวรถมีสภาพใหม่ สะดวกสบาย เป็นรถที่ใช้พลังงานสะอาด เช่น รถ NEV หรือ EV เพื่อเป็นการร่วมแก้ไขปัญหาฝุ่นละออง PM 2.5 ซึ่งกําลังเป็นปัญหาทางด้านสิ่งแวดล้อมที่ประเทศไทยกําลังเผชิญ โดย ขบ. ให้ความสําคัญเป็นอย่างยิ่งต่อการมีส่วนร่วมของประชาชน จึงขอเชิญชวนให้ทุก ๆ ท่านร่วมกันแสดงความเห็นต่อการกําหนดรูปแบบหมายเลขเส้นทางรถโดยสารประจําทางตามแผนการปฏิรูปรถโดยสารประจําทางในเขตกรุงเทพมหานครและปริมณฑล ทั้งนี้ เพื่อตอบสนองความต้องการของผู้ใช้บริการจริง ผู้สนใจสามารถร่วมโหวตผ่านทางเพจ facebook ของ ขบ. หรือเว็บไซต์ของ ขบ. โดยรูปแบบในการโหวตแสดงความคิดเห็นจะมี 2 ทางเลือก คือ
- ทางเลือกที่ 1 ใช้หมายเลขเส้นทางใหม่ทั้งหมดตามแผนปฏิรูปรถโดยสารประจําทางในเขตกรุงเทพมหานครและปริมณฑล
- ทางเลือกที่ 2 เส้นทางเดิมหรือใกล้เคียงเส้นทางเดิมกลับไปใช้หมายเลขเส้นทางเดิม สําหรับเส้นทางเดิมที่มีการแบ่งเป็นสองเส้นทางหรือสามเส้นทางใช้ตัวอักษรภาษาไทยหรือตัวอักษรภาษาอังกฤษกํากับ ในส่วนของเส้นทางใหม่ที่ไม่เคยวิ่งมาก่อน กําหนดให้เป็นเลขใหม่ 3 หลัก
สําหรับประชาชนผู้สนใจสามารถร่วมโหวตผ่านช่องทางดังกล่าวได้ระหว่างวันที่ 6 - 15 ธันวาคม 2565 ทั้งนี้ ขบ. ให้ความสําคัญในการมีส่วนร่วมของประชาชนมาเพื่อร่วมกันกําหนดหมายเลขเส้นทางตามแผนการปฏิรูปรถโดยสารประจําทางในเขตกรุงเทพมหานครและปริมณฑล เพื่อการพัฒนาคุณภาพชีวิตที่ดีของประชาชน และเกิดประโยชน์สูงสุด
รัฐบาลไทย-ข่าวทำเนียบรัฐบาล-ดร.ดนุช ตันเทอดทิตย์ เลขานุการรัฐมนตรี อว. เปิดงาน MHESI Street Art จังหวัดกาญจนบุรี
วันอังคารที่ 6 ธันวาคม 2565
ดร.ดนุช ตันเทอดทิตย์ เลขานุการรัฐมนตรี อว. เปิดงาน MHESI Street Art จังหวัดกาญจนบุรี
ดร.ดนุช ตันเทอดทิตย์ เลขานุการรัฐมนตรี อว. เปิดงาน MHESI Street Art จังหวัดกาญจนบุรี
เมื่อวันเสาร์ที่ 29 ตุลาคม 2565 ที่ผ่านมา ณ ถนนคนเดินปากแพรก จังหวัดกาญจนบุรี - ดร.ดนุช ตันเทอดทิตย์ เลขานุการรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานพิธีเปิด “กิจกรรม MHESI Street Art สร้างสรรค์ผลงานนวัตกรรมสู่อัตลักษณ์ท้องถิ่น” พร้อมด้วยนายชํานาญ ชื่นตา รองผู้ว่าราชการจังหวัดกาญจนบุรี ผศ.ดร.พจนีย์ สุขชาวนา อธิการบดีมหาวิทยาลัยราชภัฏกาญจนบุรี กล่าวต้อนรับ ผศ.จรายุทธ ประทีปวรกาญจน์ ผู้ช่วยอธิการบดี กล่าวรายงาน จัดโดยมหาวิทยาลัยราชภัฏกาญจนบุรี อว.ส่วนหน้า ประจําจังหวัดกาญจนบุรี และหน่วยงานภาคีเครือข่าย กิจกรรมดังกล่าวมีวัตถุประสงค์เพื่อสร้างความตระหนัก ความรู้ และความเข้าใจ รวมทั้งเป็นการส่งเสริมและสร้างโอกาสในการประชาสัมพันธ์และเผยแพร่ผลงานผ่านแนวคิดวิถีชีวิต และอัตลักษณ์ของท้องถิ่นสู่การท่องเที่ยวสร้างสรรค์ของจังหวัดกาญจนบุรี โดยมีคณะผู้บริหาร หัวหน้าส่วนราชการ แขกผู้มีเกียรติ และสื่อมวลชน เข้าร่วมกิจกรรมจํานวนมาก
ภาพผลงาน Street Art ในครั้งนี้คือ ภาพหัวจักรรถไฟพลังไอน้ํา C5623 อันเป็นที่มาของเรื่องราวเริ่มต้นประวัติศาสตร์สงครามโลกครั้งที่ 2 ( ณ บริเวณประตูเมืองเก่า) และ ภาพท้ายขบวนรถไฟ (ณ บริเวณวงเวียนวัดเทวสังฆาราม) เปรียบเสมือนถนนปากแพรกสายนี้ มีเรื่องราวประวัติศาสตร์ บุคคลสําคัญ วิถีชีวิตชุมชนอันเป็นเอกลักษณ์ ทั้งนี้ ได้รับการแนะนําจากศิลปินพื้นถิ่นในการให้ข้อเสนอแนะและแนวคิด ในการวาดภาพ Street Art ในครั้งนี้ และมหาวิทยาลัยราชภัฏกาญจนบุรี ได้รับความร่วมมือและการสนับสนุนอย่างดียิ่งจากชุมชน ภาคีเครือข่าย และหัวหน้าส่วนราชการในจังหวัดกาญจนบุรี ทําให้กิจกรรมนี้ประสบความสําเร็จอย่างดียิ่ง เป็นที่ภาคภูมิใจของชาวจังหวัดกาญจนบุรี
ภาพผลงาน Street Art ทั้ง 2 จุดที่ได้สร้างสรรค์ขึ้นนี้เป็นอีกหนึ่งสถานที่ท่องเที่ยวที่ได้รับความนิยมและชื่นชอบของนักท่องเที่ยว และจะเป็นสื่อประชาสัมพันธ์ที่ช่วยเพิ่มมูลค่า และช่วยเผยแพร่วิถีชีวิตและอัตลักษณ์ของชาวกาญจนบุรีให้กับนักท่องเที่ยวมาท่องเที่ยวที่จังหวัดกาญจนบุรีเพิ่มมากขึ้น เป็นการส่งเสริมการท่องเที่ยวและสามารถสร้างรายได้ให้กับพื้นที่ตามนโยบายของกระทรวง อว.